
Ministru kabineta sēdes protokollēmums

Informatīvais ziņojums "Par Konkurences padomes 2021. gada 30. jūlija lēmuma Nr. 22 "Par pārkāpuma konstatēšanu un naudas soda uzlikšanu" ietekmi un priekšlikumiem konkurences tiesību pārkāpumu riska mazināšanai"

· 1. Pieņemt zināšanai iesniegto informatīvo ziņojumu.
· 2. Atbalstīt informatīvā ziņojuma 3. sadaļas 3.1.2. apakšsadaļā iekļauto otro rīcības variantu Kohēzijas politikas Eiropas Savienības fondu līdzfinansēto projektu neatbilstoši veikto izdevumu atgūšanai, paredzot Centrālajai finanšu un līgumu aģentūrai un citām publiskās investīcijas administrējošām iestādēm kā līgumslēdzējām neatbilstoši veikto izdevumu atgūšanu no finansējuma saņēmēja uzsākt pēc tam, kad kļuvis neapstrīdams un nepārsūdzams Konkurences padomes 2021. gada 30. jūlija lēmums Nr. 22 "Par pārkāpuma konstatēšanu un naudas soda uzlikšanu".
· 3. Finanšu ministrijai, sagatavojot likumprojektu "Par valsts  budžetu 2022. gadam",  paredzēt, ka pašvaldības kopējā pieļaujamā aizņēmuma palielinājuma ietvaros var ņemt aizņēmumus budžeta  un finanšu vadībai ar atmaksas termiņu  līdz trim gadiem,  lai pašvaldībām   būtu iespēja nodrošināt finanšu resursus Konkurences padomes 2021. gada 30. jūlija lēmumā Nr. 22 "Par pārkāpuma konstatēšanu un naudas soda uzlikšanu" identificēto Eiropas Savienības līdzfinansēto projektu pabeigšanai.
· 4. Atbildīgajām un līdzatbildīgajām institūcijām īstenot informatīvā ziņojuma 3. pielikumā minētos pasākumus paredzētajos termiņos  tām piešķirto valsts budžeta līdzekļu ietvaros.
· 5. Informatīvā ziņojuma 4. pielikumā minētie pasākumi ēnu ekonomikas ierobežošanai būvniecības nozarē ir iekļaujami Ēnu ekonomikas ierobežošanas plānā 2021.–2022. gadam.

